NaiveNeuron/SloPal huggingface dataset:
Laurenčík, Milan, podpredseda NR SR (2021-10-06):
Pán poslanec, o tomto sme už rozhodli, nemôžeme v tej istej veci rozhodovať dvakrát. (Reakcie z pléna.) Poďme hlasovať. Prosím určeného spravodajcu z ústavnoprávneho výboru pána poslanca Ondreja Dostála, aby uviedol hlasovanie v prvom čítaní o návrhu poslanca Valáška na vydanie zákona o životnom partnerstve, tlač 673, bod 72 schváleného programu. Pán poslanec, nech sa páči, máte slovo. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona o životnom partnerstve a o zmene a doplnení niektorých zákonov , tlač 673.)
Zmajkovičová, Renáta, podpredsedníčka NR SR (2013-12-03):
Pán poslanec Brocka.
J. Čech, poslanec: (2007-02-07):
Gestorský výbor navrhol bod č. 6 spoločnej správy schváliť. Môj pozmeňujúci návrh je však legislatívne čistejší.
Zmajkovičová, Renáta, podpredsedníčka NR SR (2014-09-24):
Pán poslanec Kvasnička.
Mizík, Stanislav, poslanec NR SR (2019-02-01):
Ďakujem za slovo. Musím sa opäť ospravedlniť, že opäť musím zájsť do absurdity, ale tento zákon ma k tomu núti. Pán Dostál, nedá mi to. Mám takú jednu otázku, ale je to taká básnická otázka, čiže nemusíte odpovedať, pretože vo vašom prípade vždy existuje riziko blížiace sa ku 100 percentám istote, že oblejete človeka vedrom nadávok a jedovatých slín. Pretože by ste mali byť príkladom, čo keby ste vo svojom zvláštnom, absurdnom myslení pouvažovali na takejto možnosti. Keď sa môže preháňať po prezidentskom paláci koza a púšťať bobky, prečo by nemohla aj v parlamente? Však parlament by mal ísť príkladom podľa vašej logiky. A teraz ďalšia vec. Bol jeden diktátor. Prezývku mal Papa Doc, vlastným menom Duvalier. Bol to neslávny diktátor Haiti, ktorý vo svojom paláci choval čierneho capa. Venoval sa totižto voodoo. To je dobrá partička troch prezidentov, čo prijímajú zvieratá ako hostí vo svojich palácoch. Kiska, americký prezident a Duvalier. Aj keď americkému prezidentovi to môžem odpustiť, pretože to je pamiatka na to, keď mali Američania prvý veľký hlad a Indiáni ich prichýlili a nachovali. No ale bola by to partička. Škoda, že Duvalier zomrel, bola by to naozaj partička. Ďakujem za slovo.
Glváč, Martin, podpredseda NR SR (2018-11-21):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Poliačik, prvý.
Přidal, Alojz, poslanec NR SR (2015-03-24):
Pani podpredsedníčka Národnej rady, ja by som chcel všetkým kolegom aj pánovi kolegovi Hlinovi povedať, že práve tento návrh rieši Širokého reštrukturalizácie... (Prerušenie vystúpenia predsedajúcim.)
Matovič, Igor, poslanec NR SR (2017-04-07):
Jožko, ďakujem za hrnutie rozpravy a myslím si naozaj, že tá rozprava mala zo strany opozície hlavu a pätu, kvantum argumentov, voči ktorému sa koaliční poslanci len tak chabo, chabo bránili, a mi to veľakrát pripadalo jak také povinné jazdy aj od jedného kľúčového poslanca SMER-u, ktorý teda dostal tú právomoc vystupovať za klub. Ja som normálne mal pocit, jak kebyže našiel drevené želiezko, že teda niečo mu napísali, on to môže prečítať a celý je z toho vytešený, hoci tomu nerozumel, ale tak ako v ich prípade asi to nehrá nejakú zásadnú rolu. Ale každopádne nechcem zľahčovať vážne otázniky. Pri toľkýchto obvineniach stále jeden najväčší otáznik, prečo minister Richter toto zariadenie kryje, prečo ignoruje ako v podstate analfabet na túto problematiku rozhodnutie profesionálov v tejto problematike, to znamená rozhodnutie a názor akreditačnej komisie. Osobne si myslím, že Richter bráni Čistý deň preto, lebo má špinavé svedomie, a to je dosť zásadné a mal by kvôli tomu zo svojho postu odísť. Čo sa týka rozoberania kauzy pána Tománka, pardon, nieže kauzy, ale diagnózy, trošičku mám pocit, že tak skĺzame do roviny praktík kapitána Danka, ktorý je schopný zneužiť svoju pozíciu a loviť vo vojenských archívoch a zisťovať si na opozičných poslancov, že prečo neboli odvedení, a hrabať sa v ich zdravotnej dokumentácii. Skôr by som to zobral z druhej strany, že mali by sme trošku naozaj pozerať aj v tejto veci, aj keď Tománek môže byť čert, podľa toho, čo sme popísali, a nie človek na svojom mieste, ale jeho diagnózu by som nerozoberal, skorej znova pozerať na Richtera, prečo dovolil, aby takýto človek na takomto mieste bol.
Počiatek, Ján, poslanec NR SR (2010-10-20):
Ďakujem za slovo. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, dajte o mojom návrhu, vážený pán predsedajúci, hlasovať.
Pellegrini, Peter, predseda NR SR (2015-09-30):
Vidíte, ani papiere ste nepotrebovali, pán kolega. Pristúpime k hlasovaniu o prvom čítaní o návrhu poslancov Abrhana a Radošovského na vydanie zákona, ktorým sa mení a dopĺňa zákon č. 126/2015 Z. z. o knižniciach, tlač 1688, bod 114 schváleného programu. Nech sa páči, pán poslanec Kvasnička, uveďte hlasovanie. (Hlasovanie o návrhu poslancov Národnej rady Slovenskej republiky Pavla Abrhana a Mariána Radošovského na vydanie zákona, ktorým sa mení a dopĺňa zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. , tlač 1688.)
Blanár, Juraj, podpredseda NR SR (2022-05-05):
Pán poslanec, doplňujúcu otázku? Nie? Ďakujem veľmi pekne. Čiže máme už len 30 sekúnd na ďalšiu otázku. (Reakcia z pléna.) Nestihneme. Pán poslanec Svrček by sa spýtal ďalšiu otázku ministra zdravotníctva, ale netrvá na nej. Takže, vážené panie poslankyne, páni (reakcie z pléna) poslanci... (Reakcie z pléna.) To nie je možné (povedané so smiechom), pretože by som musel čítať pána poslanca Svrčeka, ale iste uznáte, že už nie je na to čas, aby to bolo seriózne. Takže, vážené panie poslankyne, páni poslanci, čas určený na hodinu otázok uplynul, končím tento bod programu. Zároveň prosím členov vlády, aby zotrvali v rokovacej sále, nasleduje bod písomné odpovede na interpelácie. Vážené panie poslankyne, páni poslanci, na bodoch odpovede na interpelácie a interpelácie budú prítomní členovia vlády podľa oznámenia títo: minister školstva, vedy, výskumu a športu Branislav Gröhling; ministerka spravodlivosti Mária Kolíková; minister práce, sociálnych vecí a rodiny Milan Krajniak; ministerka kultúry Natália Milanová; minister vnútra Roman Mikulec a minister životného prostredia Ján Budaj. Vážené panie poslankyne, páni poslanci, otváram bod najskôr písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 25. marca 2022 , je to parlamentná tlač 888. Z dôvodu prehľadnosti prosím poslancov, aby pri svojom vystúpením uviedli číslo, pod ktorým sa odpoveď člena vlády v tlači č. 888 nachádza a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne som na odpovede na interpelácie nedostal žiadnu prihlášku, preto sa chcem spýtať, či sa niekto hlási ústne do tohoto bodu. Konštatujem, že nie. Preto uzatváram možnosť prihlásiť sa do rozpravy a zároveň rozpravu uzatváram. A vyhlasujem zároveň aj túto, ako som povedal, rozpravu uzavretú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Vážené panie poslankyne, poslanci, budeme teraz pokračovať bodom interpelácie poslancov . Otváram tento bod a zároveň konštatujem, že sa písomne prihlásili do bodu interpelácie – jedna pani poslankyňa Zita Pleštinská a dvaja páni poslanci Miloš Svrček a Ján Podmanický. Ako prvá vystúpi so svojou interpeláciou pani poslankyňa Pleštinská, po nej sa pripraví pán poslanec Miloš Svrček. Nech sa páči.
Glváč, Martin, podpredseda NR SR (2018-05-24):
Pani poslankyňa Verešová.
Bugár, Béla, podpredseda NR SR (2017-10-12):
Tridsaťdeväť?
P. Paška, predseda NR SR: (2008-11-05):
(Hlasovanie.) 136 prítomných, 77 za, 50 proti, 5 sa zdržalo, 4 nehlasovali. Návrh zákona sme postúpili do druhého čítania. Ďalej, pani spravodajkyňa.
Viskupič, Marián, poslanec NR SR (2021-12-10):
Ďakujem pekne. Ja už len dve vety. Takisto chcem poďakovať všetkým kolegom, ktorí sa zúčastnili v diskusii, v rozprave, a chcem oznámiť, že hlasovať o rozpočte budeme v utorok o 17.00 hod.
Valocký, Jozef, poslanec NR SR (2010-07-08):
Sľubujem. (Potlesk.)
Saloň, Marián, poslanec NR SR (2024-06-11):
Ďakujem pekne, pán predsedajúci. Pán poslanec Bužo, pre objektívnosť a korektnosť, vy, vy za to nie ste zodpovedný, čo teraz poviem, ale vaši kolegovia vám to možno budú vedieť vysvetliť, že v predchádzajúcom, resp. pred vládou odborníkov bola vláda z vašich kolegov aj tvorená a ste zaviedli dva zákony. Jeden sa týkal príslušníkov Policajného zboru, kde ste zaviedli naspäť paragraf odvolávanie nadriadených funkcionárov bez udania dôvodu, a bolo toho ešte málo, tak sa potom predložil ešte jeden návrh zákona, ktorý sa týkal zákona o štátnej službe. To znamená, že sa dotýka všetkých štátnych zamestnancov na akejkoľvek riadiacej úrovni Slovenskej republiky, že na priamy návrh nadriadeného môže byť odvolaný generálnym tajomníkom služobného úradu akýkoľvek riadiaci zamestnanec v štátnej správe. Takže ak tu chcete hovoriť o čistkách, tak by bolo dobré sa vrátiť do histórie a nechať si od svojich kolegov vysvetliť, že čo ich viedlo k tomu, že zaviedli takéto zákony, ktoré, samozrejme, platia dodnes. A na margo ešte tej politickej kultúry, možno by stálo za to zistiť a sa vrátiť do histórie, že kvôli komu bol vykladaný rokovací poriadok, či musí navrhovateľ sedieť alebo nesedieť na svojom mieste.
Danko, Andrej, predseda NR SR (2016-09-22):
Ďakujem, pán poslanec. Na vystúpenie pána poslanca jedna faktická poznámka. Uzatváram možnosť prihlásenia faktických poznámok. Poprosím, pani poslankyňa Anna Zemanová.
Danko, Andrej, podpredseda NR SR (2024-04-23):
Ďakujem. Prerušujem rokovanie o tomto bode programu. Pristúpime k prvému čítaniu návrhu skupiny poslancov na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menších a o zmene a doplnení niektorých zákonov v znení neskorších predpisov. Návrh zákona je uverejnený ako tlač 155, návrh na jeho pridelenie na prerokovanie výborom je v rozhodnutí č. 153. Dávam slovo poslancovi Michelkovi, aby za skupinu poslancov návrh zákona uviedol. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov , tlač 155.)
Blaha, Ľuboš, podpredseda NR SR (2024-02-23):
Na faktické poznámky bude reagovať pani poslankyňa Beáta Jurík.
Kollár, Boris, predseda NR SR (2022-06-22):
Sme v treťom čítaní, takže ja otváram teraz rozpravu v rámci tretieho čítania. Hlási sa niekto z poslancov do rozpravy? (Ruch v sále.) Nie. Sme v treťom čítaní. Otváram rozpravu v rámci tretieho čítania. Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Viskupič, Marián, poslanec NR SR (2024-09-17):
Pán predsedajúci, ďakujem pekne za slovo. Zápisnica o výsledku tajného hlasovania o návrhu na odvolanie podpredsedu Národnej rady Slovenskej republiky, ktoré sa konalo dňa 17. septembra 2024. Na tajné hlasovanie o návrhu na odvolanie poslanca Michala Šimečku z funkcie podpredsedu Národnej rady Slovenskej republiky bolo vydaných a poslanci si osobne prevzali 77 hlasovacích lístkov, teda na hlasovaní bolo prítomných 77 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na odvolanie podpredsedu Národnej rady Slovenskej republiky všetci poslanci odovzdali hlasovacie lístky. Zo 77 odovzdaných hlasovacích lístkov bol 1 neplatný. Zo 76 platných hlasovacích lístkov overovatelia zistili, že o návrhu na odvolanie poslanca Michala Šimečku z funkcie podpredsedu Národnej rady Slovenskej republiky hlasovalo za 76 poslancov, proti nula poslancov, zdržalo sa nula poslancov. Podľa čl. 90 ods. 1 Ústavy Slovenskej republiky a § 2 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov na odvolanie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní bol poslanec Michal Šimečka odvolaný z funkcie podpredsedu Národnej rady Slovenskej republiky. Overovatelia ma zároveň poverili oznámiť výsledok hlasovania Národnej rade Slovenskej republiky. Pán predsedajúci, skončil som, ďakujem.
Sulík, Richard, predseda NR SR (2011-09-13):
Pán poslanec Saloň.
Faič, Vladimír, poslanec NR SR (2011-04-05):
Ďakujem za slovo, pán predseda. Pán poslanec, ja oceňujem vaše vystúpenie. Oceňujem ho z dvoch dôvodov, že ste veľmi objektívne zhodnotili, že o čom vlastne rokujeme, pretože určite ani vy, ani ja neviete, ktorá predloha a ktorý obsah tejto novely vlastne platí, pretože sa menil na gestorskom výbore a viem, že sa absolútne má zmeniť aj dnes. Po druhé, vy ste tu povedali, že starosta nie je žiaden úradník. Samozrejme, že nie. Starosta v obci, na základe volieb sú konštituované dva orgány - je to zastupiteľstvo a starosta. To znamená, starosta je orgánom obce, nie je nejaký úradník, s ktorým môže zametať hocikto, a podľa toho, ako si rozmyslí, ho ja neviem zo strany štátu nejakým spôsobom dirigovať a samozrejme so všetkými dôsledkami, čo s tým súvisia. Princíp miestnej a samosprávnej demokracie a princíp decentralizácie je napr. aj v tom, že budú a sú veľké rozdiely v obciach. A budú bez ohľadu na to, či sú malé alebo veľké. A bude to vždy závisieť od toho, akú kvalitu majú samotní voliči a koho spomedzi seba vyberú a ako budú títo manažovať celú obec. Nebude to žiadnym dirigizmom, nebude to žiadnymi inými nástrojmi. To znamená, že všetko, čo s tým súvisí, aj z hľadiska ohodnotenia a platov, súvisí s postavením obce. Jedny budú pekné, prekvitajúce, a iné nebudú, pretože nebudú mať schopných ľudí. Ale o tom asi štát nerozhoduje. Ďakujem.
M. Jureňa, poslanec: (2007-11-29):
Ďalej chcem zdôrazniť, že bol vykonaný prieskum verejnej mienky a občania Slovenskej republiky vôbec nevnímajú dotácie zle. Viac ako 80 % slovenských občanov vníma dotácie pozitívne a oceňuje tento prístup. A chcem povedať, že Slovenská republika z pohľadu podpôr v rámci spoločnej poľnohospodárskej politiky Európskej únie má v roku 2007 možnosť len 70-percentnú úroveň. Aj táto 70-percentná úroveň je deformovaná prepočtami, ktoré boli vykonané pri prístupe do Európskej únie. Ďalej chcem zároveň zdôrazniť, že výsledkom sú zdravé a bezpečné potraviny, to očakávajú občania od nás, čiže to treba zdôrazniť, a ďalej je to multifunkčnosť poľnohospodárstva, je to krajinotvorba, je to usporiadaná a dobre vyzerajúca krajina Slovenskej ekonomiky. Čiže nemôžeme to zužovať len do niektorých veľmi úzkych pohľadov. Ďakujem.
Heger, Eduard, poslanec NR SR (2018-06-19):
Ďakujem pekne, pán predsedajúci. Pán minister, kolegyne, kolegovia, pozdravujem aj študentov, neprihlásil som sa len kvôli tomu teda, aby som vás mohol pozdraviť, ale vitajte, za chvíľočku ideme na obedňajšiu prestávku, ale ja len kratučko na vás, otázku, pán minister. Nechcel som to dať do faktickej, lebo sa mi stalo, že keď reagujem fakticky a dávam do toho otázku, tak som bol napomenutý, že na to nie sú faktické poznámky. Tak mám tu otázočku, keď sme debatovali o, na minulej schôdzi o stave vývoja finančného trhu, tak vlastne je tam venovaná, v tejto správe je venovaná časť aj sektoru poisťovniam. Ja by som teraz chcel prečítať krátko pár viet a by ma zaujímal váš pohľad na to, lebo vy ste vlastne hovorili, aj pri tejto argumentácii hovoríte o tom, že ceny poistenia nepôjdu vyššie, lebo vlastne si to tie poisťovne nejako môžu ustáť. Takže by ma zaujímalo, že ako teda hodnotíte tieto vety, ktoré tam zazneli: „Odhliadnuc od mimoriadnych vplyvov v roku 2016 ziskovosť poisťovní vzrástla aj napriek nárastu nákladov na osobitný odvod. Solventnosť poisťovní zostala v roku 2017 po poklese v marci bez výrazných zmien. Hrubé predpísané poistné rástlo v životnom aj v neživotnom poistení. Ziskovosť poistného sektora po zohľadnení mimoriadnych jednorazových vplyvov zaznamenala k septembru 2017 medziročný rast. Čistý zisk po zdanení po očistení o jednorazové vplyvy tak medziročne vzrástol o 8,4 percenta. Na konečnú medziročnú dynamiku dosiahnutého zisku poistného sektora však vplývalo viacero faktorov. Prvým faktorom boli už spomínané jednorazové vplyvy ešte z polovice roka 2016. V prípade nezohľadnenia týchto jednorazových vplyvov by čistý zisk po zdanení poklesol medziročne o 12,4 percenta.“ Takže tuto by ma zaujímalo, ak teda máte chuť k tomu vystúpiť, tak by ma zaujímala vaša odpoveď. Ďakujem pekne.
Fecko, Martin, poslanec NR SR (2016-09-12):
Ďakujem pekne. Pani kolegyňa, ja zareagujem asi iba dvoma takýmito postrehmi. Povedala si, že diktatúru sme si, teda diktatúru sme si odštrngali v roku 1989. Žiaľ, iba odštrngali, ale nevymenili. Nevymenili sme ľudí. VPN už teraz priznáva, že chcelo iba kontrolovať. Nebolo v stave prevziať zodpovednosť, to znamená, určití ľudia sa po 3, 4, 5 mesiacoch od novembra 1989 doslova, že striasli a pokračovali v tom istom pod iným názvom, pod iným režimom, akože demokracia. Ján Pavol II. svojho času, keď bol aj u nás na návšteve, Svätý otec povedal, že demokracia bez hodnôt sa zmení na diktatúru. A bojím sa, že to je asi naša dnešná realita, ako ju máme. Som rád, že si potvrdila, že vlastne obmedzenia času rokovania poslancov aj teraz v existujúcom rokovacom poriadku sú prijateľné, by som povedal, a Národná rada, ktorá má tu, samozrejme, tú väčšinu, či už vládnu alebo koaličnú väčšinu, stále si vie odsúhlasiť skrátenie, predĺženie. To znamená, že nevidím dôvod v tejto pasáži niečo meniť, pretože už aj tí naši predchodcovia, ktorí prijímali tento rokovací poriadok, to mali v hlave ujasnené, že môže byť takýto problém, že bude problém s tými vystupovaniami časovými. Takže tiež sa pripájam k tomu, aby sme sa na iné možnože pasáže v rokovacom poriadku zamerali, napríklad individuálny poslanecký prieskum, ako spomínala kolegyňa Jurinová, ktorý by bol super, keby sme ho mohli realizovať, nie iba na rozhodnutie výboru. Takže ďakujem pekne za tvoje vystúpenie.
Paška, Pavol, predseda NR SR (2012-05-03):
Ďakujem pekne, pán spravodajca, zaujmite miesto, prosím vás. Otváram rozpravu k Programovému vyhláseniu vlády Slovenskej republiky. Ešte raz chcem požiadať, kolegyne, kolegovia, predtým, ako vás oboznámim, kto sa písomne prihlásil do rozpravy, aby ste, ak budete mať vôľu predkladať návrhy uznesení, aby ste tak učinili v písomnej podobe a riadne sformulované pre pána spravodajcu. Písomne som do rozpravy dostal za kluby prihlášky od SMER-u – sociálnej demokracie pán podpredseda klubu Miroslav Číž, za klub SDKÚ – DS pani poslankyňa Žitňanská, za klub KDH pán podpredseda Národnej rady Ján Figeľ, za klub SaS pán predseda Juraj Miškov, za MOST – HÍD pán predseda Solymos a za klub OĽaNO pán poslanec Matovič. A potom je prihlásených ešte písomne ďalších 28 poslankýň a poslancov. Nebudem tieto mená čítať, technici ich vysvietia na displeji. Keďže požiadal o slovo pán podpredseda Národnej rady Figeľ, udeľujem mu slovo.
Blaha, Ľuboš, poslanec NR SR (2021-05-03):
Pán poslanec Kamenický, veľmi pekne si vystihol, že program tejto vlády sa dá vyjadriť jedným krásnym slovenským príslovím: „Sľuby sa sľubujú, blázni sa radujú.“ A najviac sa raduje blázon na čele vlády, teraz mám na mysli pána Matoviča, ktorý je skutočným premiérom. Oni chceli priniesť odbornosť a na post ministra financií dajú najznámejšieho slovenského plagiátora, ktorý je známym daňovým podvodníkom a komediantom. To je tá ich odbornosť. Sľubovali, že nebudú zvyšovať dane a najnovšie pán Matovič ide zvyšovať daň z pridanej hodnoty o 5 % na 25 %, čím maximálne zaťaží tých najchudobnejších, pretože v pomere k príjmom, tí najchudobnejší najviac spotrebúvajú, a tým pádom sa im všetko predraží. Hovorili oni o prázdnej špajze a vraj socialisti zadlžujú. No pozrime sa na to. Za nás to bolo 48 % verejného dlhu, za nich je to 61. O 10 mld. za jeden rok zvýšili verejný dlh. Ale hlavná vec, že my zadlžujeme a oni budú oddlžovať. Fantastické. Hovorili, že nebudú kradnúť. A máme tu pani Kolíkovú, ktorá vyciciava štát ako taká gigantická pijavica. Máme tu pána Kollára, ktorý cez svoje Fun rádio vyciciava štát ako taká gigantická pijavica. Máme tu trnavskú firmičku, ktorá si nakupuje testy a je prepojená na OĽANO a aj SaS. Máme tu Naďovú mimovládku a pána Korčoka, ktorý jej prihráva desaťtisíce, lebo potrebujú takýmto spôsobom bojovať za Gruzínsko. Máme tu odmeny svojim ľuďom, ktoré dávajú v podobe 20-tisíc, čo bežný človek si nevie ani predstaviť. Toto je ten ich sľub. Oni chceli myslieť na ľudí a nechceli kradnúť. A kradnú ako také straky. Hovorili, že budú dávať rodinám. Namiesto toho odpustili daňový odvod bankám, stámilióny. Rodinám idú všetko zdražovať. Hovorili, že ľudia budú o všetkom rozhodovať v plebiscitoch a dneska nechcú ani referendum a ešte aj o pláne obnovy nevedeli urobiť normálnu verejnú diskusiu. Nikto tak neničí program tejto vlády ako sám Igor Matovič. Ďakujem.
Laurenčík, Milan, podpredseda NR SR (2021-07-23):
Ďakujem, na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Eduard Kočiš.
Pčolinský, Peter, podpredseda NR SR (2023-05-09):
Pán poslanec Lehotský.
Števulová, Zuzana, poslankyňa NR SR (2024-01-23):
Ďakujem ti, Vierka, za tvoj ako vždy inšpiratívny prejav a za to, že si sa znova vrátila k tej bezprecedentnej udalosti, kedy naozaj prezidentka tohto štátu minulý týždeň považovala za potrebné vystúpiť v parlamente v skrátenom legislatívnom konaní a povedať nám všetkým, čo sa vlastne chystá v prípade, ak by táto novela Trestného zákona bola prijatá. A znova je potrebné pripomenúť jeden z tých výrokov, ktorý smeroval práve k tomu, že naozaj v demokratickom a právnom štáte nesmie platiť vyhraj voľby a môžeš všetko. Áno, vy ako koalícia máte legitimitu prijímať aj zásadné novely aj Trestného práva, aj iných právnych predpisov, ale rozhodne tak musíte robiť len v medziach zákona a ústavy. A nijakým spôsobom nemôžete dopustiť to, že hlava štátu, ako aj ostatné právne autority vám tu budú vyčítať, že ste rezignovali na vašu, na základnú úlohu štátu, ktorou je zabezpečenie bezpečnosti a presadzovanie spravodlivosti vo vzťahu k obyvateľom tejto krajiny. Napriek tomu, že sa pri týchto našich slovách neustále usmievate alebo poukazujete na tých pár obvinených a niekoľko nálezov Ústavného súdu, ktoré skonštatovali nejaké vady, tak treba povedať, že toto prosto nestačí, to je veľmi málo na to, aby ste tu na ďalšie roky devastačným spôsobom ovplyvnili a zmenili Trestný zákon a celkové nastavenie boja nielen proti korupcii, ale aj proti obzvlášť závažným trestným činom a zločinom. To bude mať oveľa devastačnejšie následky ako to, že pomôžete pár svojim známym. Tak sa, prosím vás, spamätajte, keď už toto chcete urobiť, spravte to zákonnou cestou a tak, aby sme sa za to nemuseli ha... (Prerušenie vystúpenia časomerom.)
B. Bugár, podpredseda NR SR: (2005-05-17):
K. Ondriaš, poslanec: Pán predsedajúci, toto je úvod do problému, aby bolo...
Ďuriš Nicholsonová, Lucia, podpredsedníčka NR SR (2017-05-17):
Vyhlasujem všeobecnú rozpravu k tomuto bodu za skočenú. Chcem sa opýtať navrhovateľa, či chce zaujať stanovisko. Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu poslancov Mariana Kotlebu, Stanislava Drobného, Milana Mazureka a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov. Návrh zákona má parlamentnú tlač 536, návrh na jeho pridelenie na prerokovanie výborom je v rozhodnutí pod č. 552. Dávam slovo poslancovi Milanovi Mazurekovi aby predmetný návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Stanislava Drobného, Milana Mazureka a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 536.)
A. Slafkovský, poslanec: (2010-01-20):
A čo ma ešte viacej šokovalo, to je to, že keď som si prečítal túto tlač 1478, tak v dôvodovej správe nie je ani len slovko o tom, aké národohospodárske škody hrozia, ani len slovo o tom, aký objem financií sa ušetrí a ako to vlastne pomôže štátnemu rozpočtu. Takže celý tento materiál je jedna účelová politická fraška.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 128, hlasovania sa zdržali 3, nehlasovali 3. Konštatujem, že Národná rada sa rozhodla, že tento návrh zákona prerokuje v treťom čítaní . Preto otváram rozpravu v rámci tretieho čítania. Pýtam sa, či sa hlási niekto do rozpravy v tomto čítaní? Konštatujem, že nie je to tak. Vyhlasujem rozpravu za skončenú. Pán poslanec, nech sa páči, záverečné hlasovanie.
Glváč, Martin, podpredseda NR SR (2019-09-19):
Ďakujem. S faktickou poznámkou nikto. Pýtam sa, či sa chce prihlásiť do rozpravy niekto ústne. Nie je tomu tak. Pani navrhovateľka, chcete za minútu? Lebo preruším. Minútu.
Osuský, Peter, poslanec NR SR (2015-10-02):
Ďakujem pekne, pani predsedajúca. Milý Juraj, no ja som natoľko liberálny, že si myslím, že je sloboda rozhodnutia občana ísť alebo nejsť voliť, je najvyššou slobodou v tomto prípade. A natoľko konzervatívny, že sa domnievam, že je zodpovednosťou občana pokúsiť sa využiť svoje elementárne základné právo na to, aby ovplyvnil veci. A dosť konzervatívny tiež na to, aby, ak si túto zodpovednosť neuvedomuje, alebo nechce uvedomiť, aby to ostalo na ňom a nie na niekom inom. Preto by som ako Belgičan čelil tomu zákonu, ktorý núti občana ísť voliť, pretože sa domnievam, ešte raz, že k právu nemožno nikoho nútiť. Úplne nakoniec ešte taká poznámka, ktorá sa týka viac Ľuda Kaníka a mňa. Viete, my sme včera celkom tradične opäť navrhovali obetovať 1. september 28. októbru a na tomto trvám, že je to dobré riešenie. Samozrejme, nemôžeme 1. september klonovať a urobiť si ich zopár, aby sme ich mohli obetovať ešte niektorým iným ďalším bohumilým zákonom. Takže ja trvám na tom, že biele podkolienky a nová taška na chrbát platí 1. septembra tak či onak, ale nemôžeme ho obetovať rôznym dňom.
Mikloško, Jozef, poslanec NR SR (2015-01-27):
Ospravedlňujem sa, že som to nedal dopredu písomne, je to moja vina, zabudol som, prepáčte. Vedel som o tom. (Reakcia z pléna.) Žiadam dodať do programu bod, v ktorom nás ombudsmanka bude informovať o svojich vyhláseniach na tlačovke 22. januára, ktorými spochybňuje ústavu a ďalšie naše zákony. V ústave a v zákone o rodine je presná definícia manželstva. Ombudsmanka sústavne hovorí o manželstve osôb bez ohľadu na ich sexuálnu orientáciu. Hovorí aj o možnosti, aby do manželského zväzku mohli vstúpiť osoby rovnakého pohlavia alebo, citujem: „...viac ako jeden muž a viac ako jedna žena...“, moja poznámka – teda traja. Ombudsmanka má právo povedať, že referendum nepokladá za dôležité, že nepôjde naň. Má právo ísť na pochod Pride a rečniť tam. Pýtam sa však, ako bráni naše ľudské práva, ak spochybňuje ústavu a platné zákony. Ďalej hovorí, to som zabudol povedať, že mnohé deti vychovávajú dve osoby rovnakého pohlavia, čo je aj príklad matky dieťaťa žijúceho v spoločnej domácnosti s jeho matkou alebo otca dieťaťa... (Prerušenie vystúpenia časomerom.)
Kollár, Jozef, poslanec NR SR (2011-06-01):
Vážený pán predsedajúci, k vládnemu návrhu zákona o kolektívnom investovaní v rozprave vystúpil jeden poslanec, bol podaný jeden pozmeňujúci návrh, procedurálny návrh nebol podaný žiaden. Teraz budeme hlasovať o bodoch zo spoločnej správy 1 až 31. Nech sa páči.
Laurenčík, Milan, podpredseda NR SR (2021-09-21):
Ďakujem, prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona, aby návrh odôvodnil, ako aj stanovisko gestorského výboru. Nech sa páči, máte slovo.
Zajac, Pavol, poslanec NR SR (2015-05-28):
Vážený pán predseda, dňa 13. mája vo večerných hodinách bol vládnymi poslancami za stranu SMER neschválený program mimoriadneho finančného výboru s jediným bodom, akým spôsobom ministerstvo financií chce získať naspäť pre Slovensko 13 mil. od spoločnosti Lemikon. Preto v zmysle § 128 rokovacieho poriadku vás chcem požiadať, aby minister financií Slovenskej republiky v zákonnej lehote predniesol v pléne Národnej rady správu o tom, akým spôsobom bude štát v zastúpení ministerstva financií Slovenskej republiky vymáhať späť sumu 13 mil. eur, ktoré boli cyperskej schránkovej firme Lemikon Limited neoprávnene vyplatené na základe mimosúdnej dohody z roku 2008. O túto správu vás žiadam v mene opozičných poslancov finančného výboru a poslaneckých klubov KDH, MOST – HÍD a OĽaNO.
P. Hrušovský, predseda NR SR: (2005-09-27):
(Hlasovanie.) 134 prítomných, 60 za, 11 proti, 49 sa zdržalo, 14 nehlasovalo. Neschválili sme návrh. J. Drgonec, poslanec: Napokon je tu pozmeňujúci návrh, ktorý predložil pán poslanec Nagy, o ktorom nemožno hlasovať s prihliadnutím na hlasovanie, ktoré bolo prvým bodom nášho hlasovania o pozmeňujúcich návrhoch teraz pred chvíľou. Takže teraz by som navrhol, pán predseda, aby sme hlasovali o postúpení vládneho návrhu zmeny ústavy do tretieho čítania.
Hrušovský, Pavol, podpredseda NR SR (2011-02-01):
Panie poslankyne, páni poslanci, prerušujem rokovanie o tomto bode programu. Teraz poprosím všetkých pánov poslancov, ktorí sú prítomní v budove Národnej rady, ale nie sú prítomní v rokovacej sále, aby sa dostavili. Budeme hlasovať o jednotlivých prerokovaných bodoch programu. Poprosím vás, páni poslanci, aby ste zaujali svoje miesto v rokovacej sále. Pristúpime k hlasovaniu. Najskôr budeme hlasovať o návrhu na voľbu... (Ruch v sále.) Páni poslanci, prosím o pokoj. Ukľudnime sa, sadnime si na svoje miesta. Panie poslankyne, páni poslanci, najskôr budeme hlasovať o návrhu na voľbu poslanca Národnej rady Slovenskej republiky za člena výboru Národnej rady Slovenskej republiky a overovateľa Národnej rady Slovenskej republiky , tak ako je uvedené v tlači 239. Pýtam sa, či je všeobecný súhlas, aby sme túto voľbu vykonali verejne. (Súhlasná reakcia pléna.) Ďakujem. Dávam hlasovať o návrhu uznesenia, ktorý máte ako tlač 239. Hlasujeme, páni poslanci. Panie poslankyne, páni poslanci. (Hlasovanie.) 120 poslancov prítomných, 106 za návrh, 2 sa zdržali, 12 nehlasovali. Je námietka voči spôsobu hlasovania. Páni poslanci, prosím, vyberte si svoje hlasovacie karty z hlasovacieho zariadenia. Pristúpime k opakovanému hlasovaniu o návrhu uznesenia, ktorý máte ako tlač 239. Prezentujme sa a hlasujme. (Hlasovanie.) 144 prítomných, 144 za návrh. Konštatujem, že Národná rada Slovenskej republiky zvolila pána poslanca Harmana za člena výboru pre verejnú správu a overovateľa Národnej rady. Teraz pristúpime k hlasovaniu o zákone z 8. decembra, ktorý pán prezident vrátil na opätovné prerokovanie Národnej rade Slovenskej republiky, ktorý prerokovávame ako tlač 202. Poprosím teraz pani poslankyňu Dubovcovú, ktorú určil ústavnoprávny výbor ako spoločnú spravodajkyňu, aby predložila Národnej rade návrhy hlasovaní k vrátenému zákonu pánom prezidentom Slovenskej republiky. Nech sa páči, pani poslankyňa. (Hlasovanie o zákone z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 202.)
P. Hrušovský, predseda NR SR: (2003-03-06):
M. Beňová, poslankyňa: ... pretože tie kolegyne a kolegovia, ktorí sa tomu trochu venujú, tak vedia, že budeme voliť štrnástich poslancov Európskeho parlamentu, ale ten jeden poslanec je akosi navyše, pretože pre Slovenskú republiku je určená kvóta 13 poslancov. To štrnáste miesto sme dostali z kvóty Bulharska a Rumunska, ktoré sa stanú členským štátom Európskej únie zrejme až neskôr. Momentálne podľa mojich informácií, ktoré som sa snažila zistiť, nie je jasné, či budú povolené doplňujúce voľby po vstupe Rumunska a Bulharska aj v týchto dvoch krajinách, myslím voľby Európskeho parlamentu, a potom by sme o toho jedného poslanca prišli. A ja by som len chcela vedieť, aký bude kľúč v rámci tohto nášho zákona, kto bude – ak by takéto rozhodnutie bolo urobené – tým poslancov, ktorý bude musieť odísť. Pretože podľa mojich informácií zatiaľ nie je definitívne rozhodnutie – pán Figeľ krúti hlavou –, že či nebudú dovolené doplňujúce voľby Rumunsku a Bulharsku. Ja som si to ešte včera overovala. Ďakujem, pán predsedajúci, to je všetko.
Figeľ, Ján, podpredseda NR SR (2013-09-13):
Nech sa páči, Alojz Hlina s reakciou.
Jarjabek, Dušan, poslanec NR SR (2012-05-10):
Áno, ďakujem pekne za slovo, pán predseda. Pán poslanec Fronc, no určite oživenie v sále príde vtedy, keď minister školstva Čaplovič bude hodnotiť ten skvelý svetoznámy tandem Fronc-Tóth, ktorý tuná bol v istom čase a ktorý tuná v istom čase robil školskú politiku. Tak to bude naozaj oživenie v sále. Na to sa teším. Ja si to netrúfam, hoci vtedy som bol vo výbore pre školstvo a kultúru. A mohol by som, pán poslanec, mohol by som, ale určite kolega, minister školstva bude mať viacej informácií aj zo šuplíka. No a k tomu, čo hovoril pán exminister Krajcer, k tej konsolidácii verejnoprávnych inštitúcií a k tomu prijatému zákonu o tých koncesionárskych poplatkoch, resp. o zrušení koncesionárskych poplatkoch. Áno, máte pravdu, ktorý stále platí, ale, ktorý, chvalabohu, ešte nemá tú, nemá tú výkonnú pragmatickosť, aby sme sa s ním stretli. A dúfajme, že vôbec nebude mať preto, lebo ani tá vaša vláda ho jednoducho nechcela a mala na to iste dôvody. No a čo sa týka konsolidovaných verejnoprávnych médií, tak podľa toho rozpočtu, ktorý ste navrhli, tie médiá by boli asi najviac konsolidované vtedy, pán exminister, keby nevysielali. To je tá teória, o ktorej ste nehovorili, a, chvalabohu, že ten zákon sa nedostal do praxe, lebo dnes asi by sme už hovorili o Slovenskom rozhlase a Slovenskej televízii v minulosti.
Kollár, Boris, poslanec NR SR (2018-02-09):
Ďakujem. Pán minister, milí kolegovia zo SNS, my nespochybňujeme pána ministra Gajdoša ako ministra obrany. My akurát upozorňujeme na tento tender a veci, ktoré sa nám popri ňom nepáčia. Robíme to, aspoň za nás vecne a bez osobných invektív. To je úloha opozície. To nám nemôžete odoprieť. Neútočíme osobne a pána ministra ani raz, ani pán Krajniak, môj kolega, nespochybnil ako odborníka, ako vojaka a ako ministra obrany. Tak si to nemýľte. Hovoríme akurát odborne. Hovoríme ako opozícia a chceme, aby slovenská armáda prezbrojila. Sme za to, aby bolo vyčlenených ešte viacej, aby sme naozaj dodržali tie 2 %, sme za to. Len chceme kvalitu. Za tú cenu chceme požadovanú kvalitu. O nič iné nám nejde. Samozrejme, že chceme, aby to bolo, aj slovenský výrobok. Však my proti nejdeme. Ale keď máme nemať tu najlepšiu, najvyššiu kvalitu, tak aspoň ušetríme na cene. O to ide. O nič iné. My nespochybňujeme tunák pána ministra. Tak si to nemýľte, skutočne, pri všetkej úcte. Myslíme si, že je to dobrý vojak a dobrý minister obrany. Ale máme určité výhrady k tomuto nákupu. A na nás sa nemôžete, nikto z vás, hnevať, že sa k tomu vyjadrujeme. Od toho je tuná opozícia. Od toho máme parlamentnú demokraciu. Ďakujem.
Blaha, Ľuboš, podpredseda NR SR (2024-04-23):
Pani poslankyňa Tina Gažovičová.
Laurenčík, Milan, podpredseda NR SR (2021-10-20):
Faktickú poznámku má aj pán poslanec Richard Vašečka, nech sa páči.
J. Vaľová, poslankyňa: (2010-02-11):
A taký špeciálny bonbónik pre pána Mikloška. Pán Mikloško, nemám skúsenosti so žiadnymi omamnými látkami, ani s diazepammi, ani s liekmi. Keď ich máte vy, prosím vás, nepodávajte ich ďalej, lebo deti a mladistvých navádzate na diazepamy, na rôzne omamné látky a lieky a ja vás poprosím, keď nemôžete v noci spať a potrebujete diazepam, kúpte si tú televíziu a skutočne budete mať lepší prehľad, lebo vy ste si na tom robili aj kampaň v médiách, že ju nemáte, a budete mať skutočne lepší prehľad, čo sa deje v Grécku, čo sa deje v Maďarsku. Pretože ja si myslím, že my, ani nikto z mojich kolegov tieto lieky nepotrebujeme, lebo máme čisté svedomie, pekne večer spinkáme, a keď niečo povieme, tak to povieme tak oduševnene, aby konečne už aj vaše ušká prepočuli, čo sa v tomto štáte deje a že táto vláda udržala sociálny štandard a týmto ľudom neublížila a nezobrala im peniaze. Takže z mojej strany toľko, ďakujem veľmi pekne za reakcie. (Potlesk.)
Hraško, Igor, poslanec NR SR (2012-12-13):
Ak vaši poslanci verejne hovoria o drogách, to nie je... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-03-26):
S faktickými poznámkami na vystúpenie pána poslanca... Nikto. Uzatváram aj možnosť prihlásiť sa. Pán poslanec bol jediný, ktorý bol prihlásený do rozpravy, a vyhlasujem všeobecnú rozpravu za skončenú. Pýtam sa, pán poslanec, chcete ešte záverečné slovo? Nie. Pani spravodajkyňa, predpokladám, že tiež nie, a vyhlasujem všeobecnú rozpravu za skončenú. Teraz pristúpime k druhému čítaniu návrhu skupiny poslancov na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov. Návrh zákona má parlamentnú tlač 850. Spoločná správa výborov má tlač 850a. Poprosím pána poslanca Antona Martvoňa, aby návrh zákona uviedol. Nevidím ho v sále. Vyhlasujem dve minúty prestávku. (Dvojminútová prestávka.) (Po prestávke.)
Sulík, Richard, predseda NR SR (2011-02-11):
Prepáčte mi. Poprosím kolegu v druhom rade, tu, zo SMER-u, aby netelefonoval. Ďakujem vám pekne. Nech sa páči, pokračujte.
P. Paška, predseda NR SR: (2006-12-06):
Poprosím teraz spoločnú spravodajkyňu pani poslankyňu Janu Vaľovú, aby informovala Národnú radu o výsledku rokovania výborov, ako aj odôvodnila  stanovisko gestorského výboru.
Uhliarik, Ivan, poslanec NR SR (2013-02-08):
Ďakujem. Takisto súhlasím s niektorými návrhmi, ktoré tu dnes zazneli, určite čo sa týka preventívnych prehliadok či už rómskej populácie alebo aj inej populácie, ktorá naozaj môže zanedbávať svoje deti. Tým pádom lekári budú vidieť oveľa pravidelnejšie tak ako dnes práve stav detí, ktoré za to nemôžu a nemôžu za nezodpovednosť svojich rodičov. Rovnako súhlasím aj s tým, čo si povedal, Alojz, že majetok školy, ktorý je často ničený, počul som aj príhody, keď som bol na východnom Slovensku, že je často práve predávaný niektorými skupinami a na druhý deň vlastne tie deti nemajú nič, tak naozaj tu nebol podchytený tento problém. A myslím si, že toto je takisto chvályhodné, že to bolo spomenuté. To, čoho ale chcem sa dotknúť, je jedna veta, ktorú si povedal, že koľko detí ešte bude trpieť a koľko ceruziek sa stratí. V tomto prípade zásadne nemôžem súhlasiť s tým, aby sme spájali ceruzky s deťmi. A nemôžem súhlasiť ani s tým návrhom, ktorý tu dnes zaznel, že dieťaťu, ktoré má nezodpovedných rodičov a ktoré má neospravedlnené hodiny, budeme odopierať aspoň jedno teplé jedlo denne. A často je to jediné teplé jedlo, ktoré dieťa za deň má, práve toto jedlo, ktoré je v škole a ktoré v škole dostane. Preto nemôžem s touto časťou návrhu novely zákona súhlasiť. Predsa päťročné alebo šesťročné dieťa, prvák, druhák, ktorý ide do školy, nemôže byť zodpovedný za jeho nezodpovedných rodičov. Ďakujem.
M. Číž, podpredseda NR SR: (2008-02-07):
(Prerušenie rokovania o 12.08 hodine.) (Pokračovanie rokovania o 14.03 hodine.) Siedmy deň rokovania 19. schôdze Národnej rady Slovenskej republiky 7. februára 2008 o 14.03 hodine
Pellegrini, Peter, podpredseda NR SR (2020-03-25):
Vážené pani poslankyne, vážení páni poslanci, v rokovaní pokračujeme návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Návrh vlády má parlamentnú tlač 32. Poprosím teraz pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona skrátené legislatívne konanie uviedol. Nech sa páči.
Ledecký, Vladimír, poslanec NR SR (2021-12-03):
Hlasovali sme o všetkých pozmeňujúcich návrhoch, pán predseda, sme v treťom čítaní , otvorte, prosím, rozpravu.
Pročko, Jozef, poslanec NR SR (2023-12-07):
Áno, mám doplňujúcu otázku, pani ministerka, potom ako ste predviedli tú politickú propagandu, čo ste v úvode začali, vôbec ste mi neodpovedali na to, čo som sa vás pýtal. Ako chcete zabezpečiť, aby to, čo ste stále rozprávali, to národné, národné, národné bolo ďalej, pretože vy ste zobrali 30 % z rozpočtu, teraz ste tu rozprávali o tom, ako minulá vláda zle hospodárila, čistú propagandu, ale ja sa vás pýtam, ako chcete zabezpečiť, aby bola tvorba, aby, aby, aby bola vlastná tvorba v tej televízii. Vy tu rozprávate o tom, že chcete zabezpečiť chod televízie tak, aby televízia išla. No tak to čo budú kúriť a svietiť? A tvorba je kde? Tvorba pre deti, zábavné programy. Pani ministerka, vy týmto ste zlikvidovali RTVS a likvidujete RTVS. Podľa mňa je toto politický marazmus, ktorý predvádzate. To nie je to, že, že idete pomôcť tomu národnému, veď to je slovenská televízia, to nie je poľská, maďarská alebo rakúska, kde bývate, to je slovenská televízia. Tak ja sa vás chcem spýtať ešte raz, ako zabezpečíte, aby boli programy pre deti, aby boli športové programy, pretože toto všetko nebude, vy ste im zobrali 30 %. A keď niekomu zoberiete 30 % z rozpočtu a ja neviem, vy ste pracovali kedysi v takej televízii, v ktorej aj ja, takže keby tá televízia nemala ten rozpočet taký, ako má mať, ako sme ho zabezpečili my, tak tá televízia skončí. Mňa nezaujíma vaša politická propaganda, čo ste tu v úvode rozprávali, odpovedajte na otázky, pani ministerka. Ako chcete zabezpečiť, tým, že ste zobrali televízii obrovský, obrovskú sumu, ako chcete zabezpečiť, aby táto televízia fungovala?
Laššáková, Jana, podpredsedníčka NR SR (2015-04-24):
S reakciou pán poslanec Hlina.
P. Hrušovský, predseda NR SR: (2005-05-20):
(Hlasovanie.) 137 prítomných, 53 za, 36 proti, 46 sa zdržalo, 2 nehlasovali. Návrh zákona do druhého čítania sme neschválili. Prosím Karola Mitríka, poslanca Národnej rady, aby z poverenia výboru pre verejnú správu predniesol Národnej rade návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov , ktorý prerokúvame ako tlač 1029 v druhom čítaní. K. Mitrík, poslanec: Vážený pán predseda, kolegyne, kolegovia, v rozprave nevystúpil nikto, preto, pán predseda, dajte hlasovať o pozmeňujúcich a doplňujúcich návrhoch, ktoré vyplývajú zo spoločnej správy, teda tak ako sú uvedené v spoločnej správe, návrh je spoločne schváliť body 1 až 32.
Kollár, Boris, predseda NR SR (2023-06-20):
Prezentujme sa a hlasujeme. (Hlasovanie.) Prítomných 138, za 70, proti 26, zdržalo sa 40, 2 nehlasovali. Uvedený návrh sme schválili.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 145, za 79, proti 8, zdržalo sa 58. Konštatujem, že sme návrh schválili.
Simon, Zsolt, poslanec NR SR (2018-01-31):
Ďakujem pekne. (Prerušenie vystúpenia predsedajúcim.)
Blaha, Ľuboš, podpredseda NR SR (2023-11-23):
163. Pán poslanec Gábor Grendel, nech sa páči.
Bugár, Béla, podpredseda NR SR (2011-09-08):
Pán poslanec Blanár.
D. Muňko, poslanec: (2005-03-21):
Pokiaľ by ste toto boli,  pán minister, spravili predtým a boli by ste zoštíhlili vysoké školy, ktoré dnes na Slovensku fungujú, a niektoré fungujú veľmi zle, tak by ste získali dostatok finančných prostriedkov a potom, samozrejme, aj v tejto etape som ochotný pristúpiť aj na to, aby vysokoškolské vzdelanie bolo spoplatnené. Ďakujem pekne.
Laššáková, Jana, podpredsedníčka NR SR (2014-03-20):
Pán poslanec Blanár, nech sa páči.
Zmajkovičová, Renáta, podpredsedníčka NR SR (2014-04-03):
Nech sa páči, pán minister.
Matovič, Igor, poslanec NR SR (2013-09-24):
Pani predsedajúca, prosím, aby ste dali návrh, aby sme predmetný návrh posunuli do druhého čítania.
Vančo, Branislav, poslanec NR SR (2024-01-10):
Ďakujem, pán predsedajúci. Ďakujem, Štefan, za tvoje vystúpenie, aj teda kolegom, ktorí pred tebou začali hovoriť o tých nepriamych dôsledkoch, ktoré bude mať tento promafiánsky balíček na našu krajinu. A teda z nich vyplýva, že to nebude len nebezpečné a neohrozí to bezpečnosť, ale zároveň to bude aj drahé a ovplyvní tento zákon alebo tento promafiánsky balíček aj životnú úroveň ľudí na Slovensku v konečnom dôsledku. No a všetky tie, všetky tie negatívne dôsledky vrátane odchodu mladých do zahraničia a teda často mi to aj píšu, že ak to takto pôjde ďalej, tak, tak budú veľmi silno zvažovať alebo odídu zo Slovenska, pretože ten vývoj, ktorý tu, ktorý tu nastáva, a ten trend, ktorý tu nastolila táto vládna koalícia, je naozaj odstrašujúci, a to nie len pre mladých ľudí, ale aj, ale aj pre tých, pre tých starších. No a je jasné, že jednak zahraničné krajiny alebo investori veľmi pozorne sledujú úroveň právneho štátu a vymožiteľnosť práva, úroveň bezpečnosti svojich investícií na Slovensku a, a ja som si istý, že pokiaľ bude tento promafiánsky balíček schválený, tak, tak prídeme o množstvo investícií, o množstvo peňazí, ktoré, ktoré títo zahraniční investori na Slovensko by vedeli priniesť. Takže ešte raz ďakujem aj za spomenutie týchto nezamýšľaných dôsledkov tohto promafiáns... (Prerušenie vystúpenia časomerom.)
Přidal, Alojz, poslanec NR SR (2011-03-29):
Schváliť.
Solymos, László, poslanec NR SR (2010-09-07):
Pán predsedajúci, prosím dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu. Ďalej aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu, a že určené výbory návrh zákona prerokujú v druhom čítaní vo výboroch v gestorskom výbore do 11. októbra 2010.
Štefanov, Igor, poslanec NR SR (2010-10-14):
Ďakujem za slovo. Pán minister hovoril, že strelná zbraň je prioritne určená na zabíjanie, ja len trošku nadviažem, že čo hovoril pán kolega Záhumenský. Podľa môjho názoru, dnes je z tohto pohľadu už zbraň archaizmus, pretože toto platilo asi pred 200 rokmi, keď ľudia po sebe strieľali na poliach a vymýšľali zbrane skutočne na zabíjanie. Dnes sú zbrane určené, mimo teda ozbrojených zborov, prevažne len teda na športové účely alebo poľovné účely. Argument, že streľba zo vzoru, zo samopalu vzor 58 nie je olympijským športom, neviem, pre mňa celkom neobstojí, pretože pred časom sme mali takýto problém aj s vodáckymi športmi, kedy ich chceli vylúčiť z pomedzi olympijských športov a sme s tým nesúhlasili, ale neznevažujme, je to šport ako ktorýkoľvek iný a u nás má tento šport desaťtisíce a státisíce ľudí rado. Pokiaľ ste sa pýtali na to promile, mal som na mysli zločiny spáchané so samopalom vzor 58, ktoré sú podľa môjho názoru určite úplne na minime. A pokiaľ ide o uloženie zbrane, ja, samozrejme, nesúhlasím, aby ľudia mali uložené zbrane po šuplíkoch, to sa nepatrí a zákon jasne určuje ako má byť zbraň uložená a každý strelec by to mal rešpektovať, ale na druhej strane viem, že mnohí strelci vymýšľajú rôzne fígle práve preto, aby pred svojimi deťmi a ľuďmi neoprávnenými zamaskovali trezory tak, aby sa k tým veciam nedostali. My budeme robiť teraz kontroly, púšťať dovnútra policajtov, budeme odkrývať obrazy a ja neviem čo, odkrývať tieto skrýše, čo je nebezpečné pre deti a myslím si, že ale toto nemá nič spoločné... (Prerušenie vystúpenia časomerom.)
V. Veteška, podpredseda NR SR: (2007-05-18):
Teraz dávam slovo spoločnej spravodajkyni z výboru pre ľudské práva, národnosti a postavenie žien pani poslankyni Gabániovej a prosím ju, aby informovala o výsledku rokovania výborov a aby nás informovala o stanovisku gestorského výboru.